ananddey/assamese-wiki-corpus huggingface dataset:
জোহৰা ছেহগল

জোহৰা ছেহগল (; জন্ম: চাহিবজাদী জোহৰা মুমতাজুল্লা খান বেগম; ২৭ এপ্ৰিল ১৯১২ – ১০ জুলাই ২০১৪) এগৰাকী ভাৰতীয় অভিনেত্ৰী, নৃত্যশিল্পী আৰু নৃত্য পৰিচালক আছিল। সমসাময়িক নৃত্য দলৰ সদস্য হিচাপে নিজৰ কৰ্মজীৱন আৰম্ভ কৰি ১৯৪০ চনৰ পৰা অভিনয়লৈ পৰিৱৰ্তিত হয়। ছয় দশকৰো অধিক সময়ৰ কৰ্মজীৱনত ছেহগলে কেইবাখনো ব্ৰিটিছ ছবি, টেলিভিছন শ্ব’ আৰু বলীউডৰ প্ৰডাকচনত অভিনয় কৰিছিল।

ছেহগলৰ উল্লেখযোগ্য ছবিসমূহ হ’ল নীচা নগৰ, অফচৰ (১৯৪৬),ভাজী অন দ্য বিচ্ছ (১৯৯২),দ্য মিষ্টিক মেছ্যুৰ (২০০১),বেণ্ড ইট লাইক বেকহাম (২০০২),দিল ছে (১৯৯৮),ছায়া (২০০৩),বীৰজাৰা (২০০৪)ছাৱৰিয়া আৰু চিনী কম (২০০৭); উল্লেখযোগ্য টিভি ধাৰাবাহিক- দ্য জুৱেল ইন দ্য ক্ৰাউন (১৯৮৪),তণ্ডুৰী নাইটছ (১৯৮৫–৮৭) আৰু আম্মা এণ্ড ফেমিলি (১৯৯৬)। ৯০ বছৰ বয়সত ছেহগলে ২০০২ চনত মুক্তিপ্ৰাপ্ত ছবি চলো ইছক্ লড়ায়েত মুখ্য চৰিত্ৰত অভিনয় কৰিছিল। ভাৰতীয় নাট্য জগতত ‘প্ৰবীন শ্ৰদ্ধেয় নাৰী’ বুলি গণ্য কৰা ছেহগলে ১৪ বছৰ ধৰি ভাৰতীয় গণনাট্য সংঘ (IPTA) আৰু পৃথ্বীৰাজ কাপুৰৰ পৃথ্বী থিয়েটাৰত অভিনয় কৰিছিল।

১৯৬৩ চনত ছেহগলক উৰ্দু নাট শাখাত সংগীত নাটক একাডেমী বঁটা, ১৯৯৮ চনত কলা শাখাত পদ্মশ্ৰী আৰু ২০০১ চনত কালিদাস সন্মানেৰে সন্মানিত কৰা হয়। ২০০৪ চনত সংগীত নাটক একাডেমীয়ে তেওঁক আজীৱন সাফল্যৰ বাবে সৰ্বোচ্চ বঁটা, সংগীত নাটক একাডেমী ফেল'শ্বিপ প্ৰদান কৰে। . ২০১০ চনত ভাৰতৰ দ্বিতীয় সৰ্বোচ্চ অসামৰিক সন্মান পদ্ম বিভূষণ বঁটা লাভ কৰে। ২০১৪ চনৰ ১০ জুলাইত হৃদযন্ত্ৰৰ ক্ৰিয়া বন্ধ হৈ নতুন দিল্লীৰ এখন চিকিৎসালয়ত তেওঁৰ মৃত্যু হয়।

প্ৰাৰম্ভিক জীৱন

১৯১২ চনৰ ২৭ এপ্ৰিলত ব্ৰিটিছ ভাৰতৰ সংযুক্ত প্ৰদেশৰ চাহাৰানপুৰত মুমতাজুল্লাহ খান আৰু নাটিকুৱা বেগমৰ ঘৰত জোহৰাই জন্মগ্ৰহণ কৰিছিল। তেওঁৰ জন্মৰ নাম আছিল জোহৰা বেগম মুমতাজুল্লাহ খান। বৰ্তমানৰ উত্তৰাখণ্ডৰ অন্তৰ্গত চক্ৰতা নামৰ ঠাইত এটা মুছলমান পৰিয়ালত ডাঙৰ-দীঘল হোৱা জোহৰা সাতটা সন্তানৰ ভিতৰত তৃতীয় আছিল। আন কেইজনৰ নাম জাকুল্লাহ, হাজৰাহ, ইক্ৰামুল্লা, উজৰা (উজৰা বাট), আমিনা আৰু চাবৰা। ছেহগালে নিজকে এগৰাকী টমবয় বুলি বৰ্ণনা কৰিছে, যিয়ে গছ বগাই আৰু বাহিৰৰ খেল ধেমালী কৰি ভাল পাইছিল। এবছৰ বয়সত গ্ল'ক'মাত আক্ৰান্ত হোৱাৰ বাবে তেওঁ বাওঁ চকুৰ দৃষ্টিশক্তি হেৰুৱাই পেলাইছিল।

ব্যক্তিগত জীৱন

পিতৃৰ কিছু অনিচ্ছা সত্ত্বেও ছেহগলে হিন্দুধৰ্মী কামেশ্বৰ ছেহগলৰ সৈতে বিবাহপাশত আবদ্ধ হয়। ১৯৪২ চনৰ ১৪ আগষ্টত এই বিবাহ অনুষ্ঠিত হয়; জৱাহৰলাল নেহৰুৱে বিয়াৰ অভ্যৰ্থনাত উপস্থিত থকাৰ কথা আছিল যদিও গান্ধীৰ ভাৰত ত্যাগ আন্দোলনক সমৰ্থন কৰাৰ বাবে দুদিনমান আগত নেহৰুক গ্ৰেপ্তাৰ কৰা হৈছিল।

ছেহগলৰ দুটা সন্তান আছিল; কিৰণ ছেহগল আৰু পবন ছেহগল। কিৰণ এগৰাকী অডিচি নৃত্যশিল্পী আৰু পৱনে বিশ্ব স্বাস্থ্য সংস্থাৰ বাবে কাম কৰে। কিৰণ ছেহগলে ২০১২ চনত প্ৰকাশ পোৱা মাকৰ জীৱনী জোহৰা ছেহগল: ফেটী লিখিছিল।

জনপ্ৰিয় স্বীকৃতি

২০২০ চনৰ ২৯ ছেপ্তেম্বৰত ১৯৪৬ চনৰ একে দিনত কান আন্তঃৰাষ্ট্ৰীয় চলচ্চিত্ৰ মহোৎসৱত মুক্তি পোৱা নীচা নগৰ ছবিখনৰ বাৰ্ষিকী গুগলে এটা ডুডলৰ যোগে উদযাপন কৰে। ডুডলৰ সৈতে সংলগ্ন লেখাটোত কোৱা হৈছিল যে,

তথ্যসূত্ৰ

বাহ্যিক সংযোগ

Obituary of Zohra Sehgal  —A jewel in the crown of Indian Performing Art.
Zohra Segal Filmography at New York Times
Zohra Sehgal Performing Art .
Zohra Sehgal uncut: Of love, acting & Bloody Mary CNN IBN

শ্ৰেণী:পদ্মবিভূষণ বঁটা বিজয়ী
শ্ৰেণী:পদ্মশ্ৰী বঁটা বিজয়ী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:ভাৰতীয় মঞ্চ অভিনেত্ৰী
শ্ৰেণী:ভাৰতীয় নৃত্যশিল্পী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:উত্তৰ প্ৰদেশৰ ব্যক্তি
ক্লামিডিয়া সংক্ৰমণ

ক্লামিডিয়া সংক্ৰমণ এবিধ যৌন কাৰ্য্যৰ দ্বাৰা সংক্ৰমিত ৰোগ। ই ক্লামিডিয়া ট্ৰাকোমেটিকছ নামৰ বেক্টেৰিয়াৰ জৰিয়তে হয়। এই বেক্টেৰীয়া পুৰুষ আৰু মহিলা উভয়ৰ দেহলৈ সংক্ৰমিত হব পাৰে এই বেক্টেৰীয়াই মহিলাৰ প্ৰজনন অংগবোৰৰ ক্ষতিসাধন কৰে।

সংক্ৰমণ

যৌনসংগমৰ সময়ত যোনী মুখ আৰু শৌচাগাৰত এই সংক্ৰমণ হ’ব পাৰে। আক্ৰান্ত মাকৰ পৰা প্ৰসৱৰ সময়ত যোনীৰে এই সংক্ৰমণ শিশুৰ দেহলৈ যাব পাৰে। যৌন কাৰ্য্যৰ বাবে সক্ষম সকলো ব্যক্তি এই ৰোগত আক্ৰান্ত হ’ব পাৰে।

উপসৰ্গ

প্ৰথম অৱস্থাত এই বেক্টেৰিয়াই মহিলাৰ যোনী, জৰায়ু মুখ আৰু জৰায়ু নলীত সংক্ৰমণ ঘটাব পাৰে। মহিলাৰ যোনীৰে অস্বাভাৱিক স্ৰাৱ নিৰ্গত হোৱা, আৰু প্ৰস্ৰাৱ কৰোঁতে জ্বলা পোৰা কৰিব পাৰে। সংক্ৰমণ যেতিয়া জৰায়ুৰ পৰা ডিম্বনলীলৈ প্ৰসাৰিত হয়- তেতিয়া কিছুমান মহিলাৰ তলপেট, কঁকাল আদিত বিষ, বমিভাৱ, জ্বৰ, যৌনসংগমৰ সময়ত কষ্ট পোৱা, মাহেকীয়া ঋতুস্ৰাৱৰ মাজৰ সময়খিনিতো তেজ যাব পাৰে। কিছুমান মহিলাৰ কোনো উপসৰ্গই দেখা নিদিয়ে। পুৰুষৰ এই সংক্ৰমণৰ ফলত লিংগৰে জুলীয়া পদাৰ্থৰ নিঃসৰণ আৰু প্ৰস্ৰাৱ কৰাৰ সময়ত জ্বলা পোৰা অনুভূত হ’ব পাৰে। লিংগৰ মুকলি অংশত পোৰণি আৰু খজুৱতি হ’ব পাৰে।

পৰিণাম

এই ৰোগৰ চিকিৎসা নকৰিলে প্ৰজনন অংগ আৰু সামগ্ৰিক শাৰীৰিক স্বাস্থ্যৰ ওপৰত অল্পম্যাদী আৰু দীৰ্ঘম্যাদী ভয়াবহ জটিল অৱস্থাৰ সৃষ্টি হ’ব পাৰে। এনে মহিলাই যৌনসংগমৰ সময়ত এইচ আই ভিৰে সংক্ৰমণ হোৱাৰ সম্ভাৱনা ৫ গুণ বেছি। পুৰুষৰ ক্ষেত্ৰত তেনে বিশেষ জটিলতাই দেখা নিদিয়ে।

প্ৰতিৰোধ

এই সংক্ৰমণ ৰোধৰ একমাত্ৰ উপায় হ’ল যৌনসংগম নকৰা। বা এনে এজন যৌনসংগী বাচি লোৱা-যাৰ কোনো যৌন সংক্ৰমিত ৰোগ নাই।

তথ্য সংগ্ৰহ

আইএনডিজি দল।

বাহ্যিক সংযোগ

Chlamydia Fact Sheet from the CDC
Links to chlamydia pictures at University of Iowa
The National Chlamydia Screening Programme – The NCSP's official website containing information.
Freetest.me – Free postal testing service operating across England.

শ্ৰেণী:যৌন সংক্ৰামক ৰোগ
পঞ্চমকৰ

পঞ্চমকৰ বা পঞ্চতত্ব, তান্ত্ৰিক চৰ্চাত ব্যৱহৃত পাঁচটা পদাৰ্থক একেলগে বুজোৱা এটা তান্ত্ৰিক শব্দ। এইবোৰ হ’ল মদ্য, মাংস, মৎস্য (মাছ), মুদ্ৰা (শস্য), আৰু মৈথুন (যৌনতা)। নিষেধাজ্ঞা ভংগকাৰী উপাদানসমূহ আক্ষৰিক অৰ্থতহে "বামাচাৰী পন্থা"ৰ তান্ত্ৰিকসকলে অনুশীলন কৰে, আনহাতে "দক্ষিণাচাৰী পন্থ"ৰ তান্ত্ৰিকসকলে এইবোৰ অনুসৰণ নকৰে।

কলিযুগত পঞ্চমকৰ চৰ্চাক সৰ্বোত্তম বুলি কোৱা হৈছে, ইয়াক কৌল মাৰ্গ বুলিও কোৱা হয়, বৈদিক পৰম্পৰাত, যেনেকৈ বেদ, উপনিষদ, পুৰাণ আদিৰ দ্বাৰা যুক্তি দিয়া হৈছে, ঠিক তেনেদৰে তন্ত্ৰত আমি পঞ্চমকৰ চৰ্চাৰ আধাৰ মহনিৰ্বাণ তন্ত্ৰ কেন (মহানিৰ্বাণ তন্ত্ৰ) নামৰ গ্ৰন্থখনক দিওঁ। বামাচাৰ পৰম্পৰাত প্ৰায়ে পৰম্পৰাগত ভোজ (গণচক্ৰ)ৰ প্ৰসংগত, লগতে অন্যান্য আচাৰ-ৰীতিৰ উপাদান যেনে ধূপ, সংগীত, সাজ-পোছাকৰ লগতে আক্ষৰিক অৰ্থত পাঁচ উপাদানক প্ৰয়োগ কৰা হয়। এই পদ্ধতিয়ে আধ্যাত্মিক ৰূপান্তৰ লাভ কৰিবলৈ এই উপাদানসমূহক অধিক প্ৰকাশ্যভাৱে আকোৱালি লোৱা দেখা যায়। ইয়াৰ বিপৰীতে দক্ষিণাচাৰৰ অনুশীলনকাৰীসকলে পাঁচটা তত্ত্বক প্ৰতীকী আৰু ৰূপকভাৱে ব্যাখ্যা কৰে, ইয়াৰ আধ্যাত্মিক তাৎপৰ্যৰ ওপৰত গুৰুত্ব আৰোপ কৰে আৰু ধ্যান আৰু আভ্যন্তৰীণ ৰূপান্তৰৰ বাবে প্ৰতীক হিচাপে ব্যৱহাৰ কৰে। এই ব্যাখ্যাই অনুশীলনকাৰীসকলক নিজৰ লৌকিক কামনাক ক্ৰমান্বয়ে অতিক্ৰম কৰি সূক্ষ্ম তান্ত্ৰিক পদ্ধতিক আকোৱালি ল’বলৈ উৎসাহিত কৰে।

প্ৰতীকী অৰ্থ

মহানিৰ্বাণ তন্ত্ৰৰ অনুবাদৰ প্ৰস্তাৱনাত ছাৰ জন উড্ৰফে আৰ্থাৰ এভালন ছদ্মনামেৰে বেলেগে বেলেগে মকৰসমূহৰ বৰ্ণনা কৰিছে। তেওঁ উল্লেখ কৰিছে যে ইয়াৰ ভিতৰত মদ্য (মদ), মাংস, মৎস্য (মাছ), মুদ্ৰা (শস্য), আৰু মৈথুন (যৌন) আদি অন্তৰ্ভুক্ত। তেওঁ প্ৰতিটো উপাদানৰ প্ৰতীকী আৰু পৰম্পৰাগত-ব্যৱহাৰৰ দুয়োটা তাৎপৰ্য্য বৰ্ণনা কৰিছে: মদ্যই ঐশ্বৰিক আনন্দৰ অৱস্থাক প্ৰতিনিধিত্ব কৰে, মাংসই জীৱনৰ সজীৱতাক আকোৱালি লোৱাৰ প্ৰতীক, মৎস্যই আধ্যাত্মিকতাত তৰলতা আৰু অভিযোজন ক্ষমতাক বুজায়, মুদ্ৰাই শাৰীৰিক আৰু আধ্যাত্মিক স্তৰত জীৱিকা বুজায় আৰু মৈথুনে আধ্যাত্মিক পৰিৱৰ্তনৰ বাবে বিৰোধী শক্তিৰ সংযোগক প্ৰতিনিধিত্ব কৰে। উড্ৰফৰ মতে এই উপাদানসমূহে তামসিক, ৰাজসিক বা সাত্ত্বিক সাধনাত ব্যৱহাৰ কৰা হয় নে নহয় তাৰ ওপৰত নিৰ্ভৰ কৰি বিভিন্ন অৰ্থ গ্ৰহণ কৰে, যিয়ে মানুহৰ অস্তিত্ব আৰু আধ্যাত্মিকতাৰ বিভিন্ন দিশ প্ৰতিফলিত কৰে। | কুণ্ডলিনী সহস্ৰৰ চক্ৰলৈ উত্থান কৰা।
}

তথ্যসূত্ৰ

শ্ৰেণী:হিন্দু ধৰ্মীয় প্ৰথা
দাসৱালা

দাসৱালা ২০১৩ চনৰ, এম এছ ৰমেশ পৰিচালিত এখন কানাড়া নাট্যধৰ্মী ছবি। ২০১৩ চনৰ ১১ অক্টোবৰত দাসৱালা মুক্তি পায়। মুখ্য ভূমিকাত প্ৰেম আৰু ঐশ্বৰ্য মেননে অভিনয় কৰিছে। অন্যান্য ভূমিকাত আছে হেমা চৌধুৰী, ৰংগায়ন ৰঘু আৰু অবিনাশ। অনিতা ভাটে ছবিখনৰ এটা আইটেম চঙত অভিনয় কৰিছিল। ছবিখনৰ কাহিনীভাগ আৰু দুখন কানাড়া ছবি– ডাইৰেক্টৰছ স্পেচিয়েল আৰু কৰোড়পতিৰ সৈতে মিলে। ইয়াকো কোৱা হয় যে এই সকলোবোৰ ছবিৰ ধাৰণা ১৯৯৬ চনৰ স্পেনিছ ছবি ফেমিলিয়াৰ সৈতে সম্পৰ্কিত হ'ব পাৰে, য'ত এজন অকলশৰীয়া ধনী মানুহে নিজৰ জন্মদিনত পৰিয়ালৰ সদস্য হিচাপে অভিনয় কৰিবলৈ ভাৰাতীয়া অভিনেতা নিয়োগ কৰে।

কাহিনী

দাসৱালা দুজন পৰ্যটকৰ গাইড – সত্য (প্ৰেম) আৰু ৰংগাৰ (ৰংগায়ন ৰঘু) বিষয়ে। স্ফুৰ্টিবাজ গাইড দুজনে এক অদ্ভুত পৰিস্থিতিৰ সন্মুখীন হয়, যেতিয়া এজন প্ৰতিবন্ধী শিল্পী, এজন গায়ক, বেশ্যাবৃত্তিৰ কবলৰ পৰা পলায়ন কৰা এজনী ছোৱালী, নিজৰ পুত্ৰৰ লগত কাজিয়া কৰি ঘৰৰ পৰা ওলাই অহা এজনী মহিলা আৰু পিতৃ-মাতৃয়ে নিৰ্বাচিত কৰা দৰাজনক গ্ৰহণ কৰিব নোৱাৰি ঘৰৰ পৰা পলাই অহা এজনী ছোৱালী তেওঁলোকৰ ওচৰলৈ আহে। তেওঁলোকৰ প্ৰত্যেকৰে কিছুমান আবেগিক কাহিনী আছে, যিয়ে বৰ্তমানৰ সমাজখনক প্ৰতিফলিত কৰে। কাহিনী আগবাঢ়ি যোৱাৰ লগে লগে বিভিন্ন ঘটনাক্ৰমৰ অৱতাৰনা হয় আৰু তেওঁলোকৰ প্ৰত্যেকেই নিজৰ নিজৰ ঘৰলৈ ঘূৰি যায়। কিন্তু মূল চৰিত্ৰ ঐশ্বৰ্য (ঐশ্বৰ্য মেনন) সত্যৰ (প্ৰেম) লগত থাকিবলৈ সিদ্ধান্ত লয় আৰু সত্যক বচাবলৈ তেওঁ দৰাজনৰ লগত কাজিয়া কৰিবলগীয়া হয়।

তথ্য সংগ্ৰহ

বাহ্যিক সংযোগ

শ্ৰেণী:কানাড়া চলচ্চিত্ৰ
শ্ৰেণী:২০১৩ বৰ্ষৰ চলচ্চিত্ৰ
শ্ৰেণী:ভাৰতৰ পতিতাবৃত্তি সম্পৰ্কীয় চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
লহপহ

লহপহ কবি সমীৰ শংকৰ দত্তৰ কাব্য সংকলন। পাঞ্চজন্য প্ৰিণ্টিং এণ্ড পাব্লিচিং প্ৰকাশনৰ পৰা প্ৰকাশ হোৱা কাব্য সংকলনখন প্ৰথম প্ৰকাশ হৈছিল ২০১৭ চনত।

উদ্ধৃতি

"সেই পৰম ক্ষণতমোৰ চকুত তুমি আঁকিলা যি ছবিমই তাৰেই কবিআজীৱনআমৰণ"
"জ্ঞানৰ গৰিমা মোৰ নাছিলনাছিল প্ৰিয়া সন্মোহনী হাঁহিমোৰ আছিল শক্তি, বজ্ৰকঠিন দেহজলন্ত জ্বলামুখী যেন ক্ৰোধ"
"বুঢ়া হৈছে দেউতাঅভিমানী হৈছেকাৰো সৈতে ভগাব নোখোজে তেওঁৰ জীৱন"

উৎস

শ্ৰেণী:অসমীয়া গ্ৰন্থ
শ্ৰেণী:অসমীয়া কবিতা সংকলন
১৫ মে'

ঘটনাৱলী

১৭৭৬ - প্ৰথম বাষ্প চালিত বা ভাপ ইঞ্জিন চালিত জাহাজ বনোৱা হৈছিল।

জন্ম

১৮১৭ - দেৱেন্দ্ৰনাথ ঠাকুৰ, ভাৰতীয় দাৰ্শনিক আৰু লেখক।
১৮৯৩ - লক্ষ্মীনাথ দাস, অসমীয়া বিজ্ঞানী, উদ্যোগী, উদ্ভাৱক আৰু অধ্যাপক।
১৯০৭ - সুখদেৱ থাপাৰ, ভাৰতীয় মুক্তিযোদ্ধা। (মৃত্য়ুঃ ১৯৩১)
১৯৬৭ - মাধুৰী দীক্ষিত, ভাৰতীয় বোলছবি অভিনেত্ৰী।
১৯৮৫ - তথাগত মুখোপাধ্যায়, ভাৰতীয় অভিনেতা।
২০০৩ - প্ৰবীণ কুমাৰ, ভাৰতীয় পেৰা হাই জাম্প এথলীট।

মৃত্যু

১৮৮৬ - এমিলী ডিকিনছন্, মাৰ্কিন কবি।
২০০৩ - ইলোৰা ৰায়চৌধুৰী, ভাৰতীয় সমাজকৰ্মী। মৰণোত্তৰভাৱে নেত্ৰদান আৰু দেহদান কৰা অসম তথা উত্তৰ-পূৰ্বাঞ্চলৰ প্ৰথমগৰাকী মহিলা।

দিৱস

শিক্ষক দিৱস (কলম্বিয়া, মেক্সিকো আৰু দক্ষিণ কোৰিয়া)
আন্তৰ্জাতিক পৰিয়াল দিৱস।

ছুটি আৰু অন্যান্য

তথ্য সংগ্ৰহ

বাহ্যিক সংযোগ

বিবিচি: এই দিনত
কুলদা কুমাৰ ভট্টাচাৰ্য

কুলদা কুমাৰ ভট্টাচাৰ্য (, জন্ম: ১৯৩৩-১ নৱেম্বৰ ২০২৪) অসমৰ এগৰাকী অনাতাঁৰ শিল্পী, অভিনেতা তথা পৰিচালক। তেখেতে গুৱাহাটী অনাতাঁৰ কেন্দ্ৰ যোগে প্ৰচাৰিত ৰেডিঅ' নাট 'পৰশুৰাম'ত অভিনয়ৰ যোগেদি জনপ্ৰিয়তা অৰ্জন কৰিছিল।

উদ্ধৃতিসমূহ

সেই সময়ত গুৱাহাটীত দুটা ভাষাৰ দুটা সাংস্কৃতিক অনুষ্ঠান গঢ় কৈ উঠিছিল- অসমীয়া আৰু বঙালী।দুই পক্ষই নিজৰ নিজৰ ভাৱ সাংস্কৃতিক ক্ষেত্ৰখনলৈ অৰিহণা যোগাই আছিল। আপাতঃ দৃষ্টিত কোনো বৈষম্য সৃষ্টি হোৱা নাছিল।মোৰ মনত আছে যে প্ৰথমতে মই মাৰ সৈতে তিৰোতা মানুহ বহা আছুতীয়া স্থানত মাৰ কোলাত বহি যাত্ৰা চাইছিলো।
আজি আৰু সেই দিন নাই।বৰ্তমান অৱশ্যে গ্ৰুপ থিয়েটাৰৰ যথেষ্ট উন্নতি সম্ভৱ হৈছে। এই ক্ষেত্ৰত বাহাৰুল ইছলাম,জ্যোতিনাৰায়ণ আদিৰ নাম ল'ম।এন এচ ডিৰ পৰা অহা লোকসকলে গ্ৰুপ থিয়েটাৰক নতুন মাত্ৰা প্ৰদান কৰিছে।মই এওঁলোকক লৈ যথেষ্ট আশাবাদী।
আচলতে মই তেতিয়াৰ পৰা মানে ল'ৰালি কালৰ পৰাই অভিনয় কৰিছো।এটা চৰিত্ৰত কৰিবলৈ গৈ মই বৰ বিশেষ ভাবি নাথাকো।অভিমন্যুৰ দৰে এইয়া মোৰ হয়তো কিবা এটা জন্মগত গুণ। মই সদায় স্বাভাৱিকভাবে অভিনয় কৰোঁ আৰু কেতিয়াও অতি-নাটকীয়তা নকৰো।আনহাতে পৰিচালনাৰ সময়ত মই যথেষ্ঠ পৰিশ্ৰম কৰো।কিছুমান স্মৃতি মোৰ সদায়েই সজীৱ হৈ থাকে।
মই মাথোঁ জানো যে পৃথিৱীৰ সকলো ক্ৰিয়া কৰ্ম পৰিৱৰ্তনশীল। কিন্তু আচলটো আচলেই। এইযে 'নিশি উজগৰী' নামৰ টেলিফিল্মখন, তাত শেষ কথাটো নীলমণি ফুকনৰ কবিতাৰে দিয়া হৈছিল।"পথাৰখন পাৰ হৈ তুমি বহুদুৰ গলাগৈ,কিন্তু সজাত ভৰাই থোৱা আছে তোমাৰ চিঞৰ।" চিঞৰটোৱেই আচল কথা।
আধুনিকতাৰ নামত আমি যিমানেই বাহিৰৰ সংস্কৃতিৰ লগত মিলি নাযাও কিয়, কিন্তু এই পৰিৱৰ্তনশীল সময়ৰ সৈতে নিজৰটো অৰ্থাৎ মৌলিকতাও কঢ়িয়াই নিয়া দৰকাৰ।মই ভাবো এই যে মৌলিকতাৰ কথাটো অসমৰ যুৱসমাজক মনত পেলাই দিয়া হওক। ৰবি ঠাকুৰে কোৱাৰ দৰে "দিবে আৰ নিবে, মিলাবে মিলিব, যাবে না ফিৰে।" তেওঁলোকক কোৱা হওক - Please Carry the Colors Along এনেধৰনৰ চিন্তাধাৰাৰে শান্তিপূৰ্ণ সহাৱস্থান সম্ভৱ যিয়ে জাতি এটিৰ স্বকীয়তা বজাই ৰখাত সহায়ক হ'ব।সংস্কৃতি, জীৱন আৰু সমাজৰ ক্ষেত্ৰত এই কথাই প্ৰযোজ্য।

উৎস

শ্ৰেণী:জীৱিত ব্যক্তি
শ্ৰেণী:অসমীয়া নাট্যকাৰ
শ্ৰেণী:অনাতাঁৰ শিল্পী
শ্ৰেণী:অভিনয় শিল্পী
শ্ৰেণী:মৃত ব্যক্তি
ইয়াণ্ডাবু সন্ধি

ইয়াণ্ডাবু সন্ধি প্ৰথম এংলো-বাৰ্মা যুদ্ধৰ অন্ত পেলোৱা শান্তিৰ চুক্তি আছিল। ১৮২৬ চনৰ ২৪ ফেব্ৰুৱাৰী তাৰিখে এই সন্ধি স্বাক্ষৰিত হৈছিল। ব্ৰিটিছ বাহিনীৰ ফালৰপৰা 'ছাৰ আৰ্চিবল্ড কেম্পবেল' আৰু ব্ৰহ্মদেশৰ ফালৰপৰা লেগাইৰ ৰাজ্যপাল 'মহা মিন লা কিয়' টিন'-এ এই সন্ধিত স্বাক্ষৰ কৰিছিল। ব্ৰিটিছ বাহিনী ৰাজধানী 'আভা'ৰপৰা মাত্ৰ পঞ্চাছ মাইলমান আঁতৰত থকা ইৰাৱতী নদীৰ পাৰৰ ইয়াণ্ডাবু গাঁৱত উপস্থিত হোৱাত ব্ৰিটিছ বাহিনীয়ে আগবঢ়োৱা চৰ্তমতেই সন্ধি স্বাক্ষৰ কৰিবলৈ মানসকল বাধ্য হৈছিল।

এই সন্ধি অনুসৰি, মানসকলে নিম্নোক্ত চৰ্তসমূহ মানি লৈছিল: (১) অসম, মণিপুৰ, আৰাকান আৰু টেনাছেৰিমকে ধৰি ছেলৱিন নদীৰ দক্ষিণ উপত্যকা ব্ৰিটিছক এৰি দিয়া হ'ব। (২) কাছাৰ আৰু জয়ন্তীয়াৰ ওপৰত হস্তক্ষেপ নকৰা, (৩) যুদ্ধৰ ক্ষতিপূৰণ হিচাপে ১ নিযুত ব্ৰিটিছ পাউণ্ড চাৰিটা কিস্তিত ব্ৰিটিছক দিয়া, (৪) আভা আৰু কলিকতাৰ মাজত স্থায়ী ব্ৰিটিছ প্ৰতিনিধি ৰখা, আৰু (৫) ব্ৰিটিছৰ লগত বেপাৰৰ চুক্তিত স্বাক্ষৰ কৰা।

এই সন্ধিয়ে ব্ৰিটিছে সেই সময়লৈ সম্পন্ন কৰা আটাইতকৈ খৰচী যুদ্ধখন শেষ কৰে। এংলো-বাৰ্মা যুদ্ধত ১৫০০০ ইংৰাজ আৰু ভাৰতীয় সৈন্য নিধন হৈছিল আৰু তাতকৈ বেছি সংখ্যক (সঠিক অংক জনা নাযায়) মান সৈন্য নিহত হৈছিল। এই যুদ্ধত ব্ৰিটিছৰ খৰচ হৈছিল পাঁচ নিযুত পাউণ্ড ষ্টাৰলিংৰপৰা (২০০৬ চনৰ আমেৰিকাৰ ডলাৰৰ হিচাপত : ১৮.৫ বিলিয়ন) ১৩ নিযুত পাউণ্ড ষ্টাৰলিঙৰ ভিতৰত। এই খৰচে ১৮৩৩ চনত ব্ৰিটিছ শাসনক তীব্ৰ অৰ্থনৈতিক সংকটলৈ নিক্ষেপ কৰিছিল।

এই সন্ধিৰ লগতে ব্ৰহ্মদেশৰ মানসকলৰ স্বাধীনতাৰ অৱসান হ'বলৈ আৰম্ভ কৰে। সেই সময়ৰ ব্ৰিটিছৰ তীব্ৰ প্ৰতিদ্বন্দ্ব্বী তৃতীয় মান সাম্ৰাজ্যৰ কঁকাল এই সন্ধিয়ে ভাঙি পেলাইছিল। সন্ধিমতে দিবলগীয়া ১ নিযুত ক্ষতিপূৰণে মান সাম্ৰাজ্যত তীব্ৰ অৰ্থনৈতিক সংকটৰ সৃষ্টি কৰিছিল।

তথ্য সংগ্ৰহ

বাহ্যিক সংযোগ

Treaty of Yandabo

শ্ৰেণী:অসমৰ ইতিহাস
শ্ৰেণী:চুক্তি
লিথুৱানীয় ৱিকিপিডিয়া

লিথুৱানীয় ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ লিথুৱানীয় সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান প্ৰবন্ধ আছে।

পৰিসংখ্যা

চনত লিথুৱানীয় ৱিকিপিডিয়াৰ টা প্ৰবন্ধ, গৰাকী সম্পাদক, গৰাকী প্ৰশাসক আৰু টা ফাইল আছে। মুঠ সম্পাদনা সংখ্যা ।

বাহ্যিক সংযোগ

লিথুৱানীয় ৱিকিপিডিয়া

তথ্য সংগ্ৰহ

শ্ৰেণী:ৱিকিপিডিয়াসমূহ
দাড়ি থকা নাৰী

দাড়ি থকা নাৰী (বা দাড়ি থকা মহিলা) হ’ল সাধাৰণতে হিৰ্চুটিজম বা হাইপাৰট্ৰাইকোচিছ নামৰ অৱস্থাৰ বাবে প্ৰাকৃতিকভাৱে মুখত দাড়ি গজা মহিলা। হাইপাৰট্ৰাইকোচিছৰ ফলত যিকোনো লিংগৰ লোকৰ সমগ্ৰ শৰীৰত (মুখমণ্ডলকে ধৰি) অতিৰিক্ত চুলি ওলায়,
আনহাতে হিৰ্চুটিজম মহিলাৰ মাজতে সীমাবদ্ধ আৰু ইয়াৰ ফলত ফেৰিমেন আৰু গেলৱেই উল্লেখ কৰা শৰীৰৰ নটা অংশতহে অত্যধিক চুলিৰ বৃদ্ধি হয়।

পটভূমি

তুলনামূলকভাৱে কমসংখ্যক মহিলাই মুখত দীঘলকৈ নোম বৃদ্ধি কৰিবলৈ সক্ষম হয় যাতে ই এটা সুকীয়া দাড়ি হয়। এই অৱস্থাটোক হিৰ্চুটিজম বোলা হয়। সাধাৰণতে ই পলিচিষ্টিক অভাৰী চিনড্ৰমৰ ফলত হয় যিয়ে অতিৰিক্ত টেষ্টষ্টেৰন সৃষ্টি কৰে, যাৰ ফলত (কম-বেছি পৰিমাণে) অন্যান্য লক্ষণৰ লগতে পুৰুষৰ দৰে নোম বা চুলি বৃদ্ধি হয়। কিছুমান ক্ষেত্ৰত মহিলাৰ দাড়িৰ বৃদ্ধি হৰম'নৰ ভৰসাম্যহীনতাৰ ফল (সাধাৰণতে এণ্ড্ৰজেনৰ অতিৰিক্ততা), বা হাইপাৰট্ৰাইকোচিছ নামেৰে জনাজাত বিৰল জিনীয় বিকাৰৰ ফলত হয়।. কিছুমান ক্ষেত্ৰত মহিলাৰ দাড়ি গজাব পৰা ক্ষমতা বংশগত কাৰণত হ'ব পাৰে আৰু চিকিৎসাৰ ক্ষেত্ৰৰ কোনো ভুল নহ'বও পাৰে।

জাতি

যৌন নিৰ্বাচনৰ ওপৰত চাৰ্লছ ডাৰউইনৰ ধাৰণা, যিয়ে অতিৰিক্ত মুখৰ চুলি থকা মহিলাৰ ধাৰণাক প্ৰভাবিত কৰিছিল, জাতিৰ মাজত বেলেগ বেলেগ ধৰণে প্ৰয়োগ কৰা হৈছিল। মুখৰ অতিৰিক্ত চুলি থকা ৰঙৰ মহিলাসকলক আচলতে বান্দৰৰপৰা মানুহৰ বিৱৰ্তনৰ প্ৰমাণ হিচাপে ধৰা হৈছিল, আনহাতে মুখৰ অতিৰিক্ত চুলি থকা বগা মহিলাসকলক ৰুগীয়া বুলি ধৰা হৈছিল। বগা ৰঙৰ মহিলাৰ দাড়িয়ে তেওঁৰ লিংগ আৰু চিকিৎসাজনিত অৱস্থাক প্ৰত্যাহ্বান জনাইছিল, আনহাতে আন ৰঙৰ মহিলাৰ দাড়িয়ে তেওঁৰ প্ৰজাতিক প্ৰত্যাহ্বান জনাইছিল।

বিনোদন

উল্লেখযোগ্য উদাহৰণ আছিল ১৯ শতিকাৰ আৰু ২০ শতিকাৰ আৰম্ভণিৰ চাৰ্কাছৰ চাইডশ্ব'ৰ বিখ্যাত দাড়ি থকা মহিলাসকল, যেনে বাৰ্নামৰ জোচেফিন ক্ল’ফুলিয়া আৰু ৰিংলিং ব্ৰাদাৰ্ছ। ' জেন বাৰ্নেল, যাৰ বিজুতিসমূহ উদ্‌যাপন কৰা হৈছিল।
কেতিয়াবা চাৰ্কাছ আৰু কাৰ্নিভাল ফ্ৰিক শ্ব’ত দাড়ি থকা মহিলাসকলক উপস্থাপন কৰা হৈছিল যিসকল আচলতে মুখত চুলিৰ টুকুৰা থকা মহিলা বা মহিলাৰ দৰে সাজ-পোছাক পিন্ধা দাড়ি থকা পুৰুষ আছিল, দুয়োটা প্ৰথাক কমেডিয়ান আৰু প্ৰাক্তন চাৰ্কাছৰ অভিনেতা ডব্লিউ.চি.ফিল্ডছৰ ১৯৩৯ চনৰ ছবি ইউ কেন'ট চিট এন হনেষ্ট মেনত অন্তৰ্ভুক্ত কৰা হৈছিল।

তথ্যসূত্ৰ

শ্ৰেণী:দাড়ি থকা নাৰী
শ্ৰেণী:নাৰী
অক্ষয় কুমাৰ

অক্ষয় কুমাৰ (জন্ম: ৰাজীৱ হৰি ওম ভাটিয়া; ৯ ছেপ্টেম্বৰ, ১৯৬৭) হৈছে এজন ভাৰতীয় চলচ্চিত্ৰ অভিনেতা, প্ৰযোজক আৰু যুদ্ধ শিল্পী যিয়ে এশৰো অধিক হিন্দী ছবিত অভিনয় কৰিছে।

উদ্ধৃতিসমূহ

পৰিৱৰ্তন এজন ৰাজনীতিবিদৰ পৰা আহিব নোৱাৰে, আমাৰ প্ৰত্যেকৰে পৰা আহিব লাগিব আৰু কেৱল আজিৰ বাবে নহয়...এয়া ক্ৰমাগত এক প্ৰক্ৰিয়া। আহক আমি দায়বদ্ধ হওঁ আৰু ইয়াৰ দিশত কাম কৰোঁ।

লগতে চাওক

শ্বাহৰুখ খান

বাহ্যিক সংযোগ

শ্ৰেণী:ভাৰতীয় অভিনেতা
শ্ৰেণী:ভাৰতৰ ব্যক্তি

উৎস
জেংৰাইমুখ মহাবিদ্যালয়

জেংৰাইমুখ মহাবিদ্যালয় কলা আৰু বিজ্ঞান শাখাৰ ছাত্ৰ ছাত্ৰীৰ বাবে উচ্চ শিক্ষাৰ এক কেন্দ্ৰস্থল। প্ৰাকৃতিক সীমাৰ লগতে পৰিবহণ আৰু যোগাযোগৰ ব্যৱধানৰ বাবে এই স্থানৰ লোকসকলে তেওঁলোকৰ সন্তানক উচ্চ শিক্ষাৰ বাবে প্ৰেৰণ কৰিব নোৱাৰিছিল। স্থানীয় কিছুমান অগ্ৰণী ব্যক্তিৰ প্ৰচেষ্টাত ১৯৭৩ চনত জেংৰাইমুখ মহাবিদ্যালয়খন বিশ্ববিদ্যালয়ৰ পৰা অনুমতি লাভ কৰে। প্ৰতিষ্ঠানটো বিশ্বৰ সৰ্ববৃহৎ নদী দ্বীপৰ শিক্ষাৰ এক প্ৰতীক হৈ পৰিছিল। শ্ৰীইন্দ্ৰেশ্বৰ পেগুৱে প্ৰথম অধ্যক্ষ হিচাপে মহাবিদ্যালয়খনত কাৰ্যনিৰ্বাহ কৰে।

তথ্যসূত্ৰ

বাহ্যিক সংযোগ

শ্ৰেণী:অসমৰ মহাবিদ্যালয়সমূহ
ধনদা দেৱী

ধনদা দেৱী হৈছে এগৰাকী অসমীয়া ঔপন্যাসিক, গল্পকাৰ আৰু প্ৰবন্ধকাৰ। তেখেতৰ ঘৰ অসমৰ লখিমপুৰ জিলাত। দেৱীৱে অসমীয়া বিষয়ৰ বিষয় শিক্ষয়িত্ৰী হিচাপে ২০২১ বৰ্ষত হাৰমতী হায়াৰছেকেণ্ডেৰীৰপৰা অৱসৰ গ্ৰহণ কৰে। অসমীয়া ভাষাত বহুেকইখন উপন্যাস, গল্পপুথি লিখাৰ লগতে গৰীয়সী, আমাৰ অসম, নিয়মীয়া বাৰ্তা আদি আলোচনীত গল্প প্ৰকাশ কৰি আহিছে৷

জন্ম আৰু বংশ পৰিচয়

তেখেতৰ জন্ম হৈছিল ১৯৬১ চনত, নাৰায়ণপুৰত। পিতৃৰ নাম ঘনকান্ত শৰ্মা আৰু মাতৃৰ নাম পোনা দেৱী।

শিক্ষা

তেখেতে বৰবৰী প্ৰাথমিক বিদ্যালয়ৰপৰা প্ৰাথমিক শিক্ষা লাভ কৰে আৰু ১৯৭৬ চনত হাইস্কুল শিক্ষা লাভ কৰে পিছলাগুড়ি উচ্চ মাধ্যমিক বিদ্যালয়ৰপৰা।
১৯৭৮ চনত নাৰায়ণপুৰ উচ্চতৰ মাধ্যমিক বিদ্যালয়ত হায়াৰচেকেণ্ডেৰী পৰীক্ষাত উত্তীৰ্ণ হয়। ১৯৮৪ চনত নৰ্থ লখিমপুৰ কলেজৰ পৰা অসমীয়া বিষয়ত স্নাতক শিক্ষা লাভ কৰে আৰু ১৯৮৭ চনত ডিব্ৰুগড় বিশ্ববিদ্যালয়ৰপৰা অসমীয়া বিভাগত স্নাতকোক্তৰ ডিগ্ৰী লাভ কৰে।

চাকৰি জীৱন

তেখেতে হাৰমতী হায়াৰছেকেণ্ডেৰী অসমীয়া বিষয়ৰ বিষয় শিক্ষয়িত্ৰী হিচাপে কাৰ্যনিৰ্বাহ কৰিছিল আৰু ২০২১ বৰ্ষত চাকৰিৰপৰা অৱসৰ গ্ৰহণ কৰে।

সাহিত্যৰাজি

প্ৰবন্ধ সংকলন

তেখেতৰ প্ৰবন্ধ সংকলন এখন৷ নামটো- 'সমাজ চেতনাৰ ঘনক' (শিক্ষা আৰু সমাজ বিষয়ক), ২০১১ নতুন অসম প্ৰকাশন

উপন্যাস

ধনদা দেৱীয়ে সাম্প্ৰতিক সময়লৈকে ৭খন উপন্যাস ৰচনা কৰিছে৷ সেইসমূহ হ’ল-
কাল সমকাল,(২০০৮, বাণী মন্দিৰ), আৰু মেঘালী দৃষ্টিৰে,(২০০২, নতুন অসম) অঁ আঁয়ঁ ইবাঁচি,(২০১১, বনলতা) , দুপাহী খৰিকাজাই, (২০০০, সাৰদা প্ৰকাশন), সোৱণশিৰিৰ সপোন মথি,(আখৰ প্ৰকাশ, প্ৰথম প্ৰকাশ-২০১৫), অসম সাহিত্য সভাৰ কুমাৰ কিশোৰ বঁটা প্ৰাপ্ত উপন্যাস,নদীবান্ধ বিৰোধী আন্দোলনৰ পটভূমিত ৰচিত উপন্যাস), বেলীমুখী বনকুঁৱৰী, (প্ৰকাশক-পূৰ্বাঞ্চল প্ৰকাশ, ২০১৮, প্ৰাক্ স্বাধীনতা আৰু স্বাধীনোত্তৰ কালৰ এখন সমাজক প্ৰতিনিধিত্ব কৰা বুৰঞ্জীমূলক উপন্যাস) , দুপাহি খৰিকাজাই (২০০০, নতুন অসম প্ৰকাশন, চেমনীয়া উপন্যাস)

গল্প সংকলন

তেখেতৰ প্ৰথম গল্প সংকলনখনৰ নাম ‘স্বাধীনতাৰ ৰম্যভূমিত’, এই গ্ৰন্থখনে ‘সদৌ অসম ভবাণী শৰ্মা স্মাৰক চুটি গল্প গ্ৰন্থ বঁটা’ লাভ কৰে৷ সাৰদা প্ৰকাশন, প্ৰথম প্ৰকাশ- ২০০৭, তেখেতৰ আনখন গল্প সংকলন হ’ল ‘বেটুপাতৰ স্বৰলিপি’ (চন্দ্ৰ প্ৰকাশ, ২০১৫)।

টেলিফিল্ম

ধনদা দেৱীৰ ‘আৰোহণ’, শীৰ্ষক এখন চিৰিয়েল ইতিমধ্যে প্ৰচাৰ হৈছে৷ এই চিৰিয়েলখন নৰ্থ ইষ্ট চেনেল যোগে প্ৰচাৰিত (১৯ এপ্ৰিল, ২০০০ চন) প্ৰয়োজক- ঘন হাজৰিকা, বিশিষ্ট নাট্যকাৰ।

বঁটা আৰু সন্মান

ধনদা দেৱীয়ে এতিয়ালৈকে বহুকেইটা গুৰুত্বপূৰ্ণ বঁটা লাভ কৰিছে৷ সেই সম্পৰ্কে তলত উল্লেখ কৰা হ’ল-

সদৌ অসম ভৱানী শৰ্মা স্মাৰক ছুটি গল্প গ্ৰন্থ বঁটা, ২০০৭ বৰ্ষ

‘সোৱনশিৰিৰ সপোন মথি’ শীৰ্ষক উপন্যাসৰ বাবে অসম সাহিত্য সভাৰ ‘কুমাৰ কিশোৰ মৌলিক উপন্যাস বঁটা’, ২০১২-২০১৭ বৰ্ষ৷

আম্বেদকাৰ ৰাষ্ট্ৰীয় বঁটা, ২০১৮ বৰ্ষ

বীৰ চিলাৰায় ৰাষ্ট্ৰীয় বঁটা, ২০১৯ বৰ্ষ

সাহিত্য অকাডেমীয়ে আয়োজন কৰা সৰ্বভাৰতীয় লেখক সমাৰোহত অসমৰ হৈ চাৰিবাৰ অংশগ্ৰহণ।

অসম সৰ্বশিক্ষা অভিযান মিছনত জিলা সমল ব্যক্তি হিচাপে বহুকেইবাৰ অংশগ্ৰহণ।

তথ্যসূত্ৰ

শ্ৰেণী:অসমীয়া সাহিত্যিক
ধিং বিধানসভা সমষ্টি

ধিং বিধানসভা সমষ্টি (ইংৰাজী: Dhing Assembly constituency) হৈছে উত্তৰ-পূব ভাৰতৰ অসম ৰাজ্যৰ ১২৬ টা বিধানসভা সমষ্টিৰ ভিতৰত অন্যতম। ১৯৫৭ চনত এই সমষ্টিটো পোনপ্ৰথমবাৰৰ বাবে গঠন কৰা হৈছিল। ২০২৩ চনৰ সমষ্টি পুনৰ নিৰ্ধাৰণ প্ৰক্ৰিয়াৰ পিছতো এই সমষ্টিটো বাহাল ৰখা হয়।

এই সমষ্টিটো নগাঁও জিলাৰ অন্তৰ্গত আৰু ই নগাঁও লোকসভা সমষ্টিৰ এক অংশ হিচাপে চিহ্নিত। সমষ্টিটো কোনো শ্ৰেণীৰ প্ৰাৰ্থীৰ বাবে সংৰক্ষিত নহয় (অৰ্থাৎ সাধাৰণ শ্ৰেণীৰ)।

বিধানসভাৰ সদস্যসকল

Election
Member
Party affiliation

১৯৫৭
নুল ইছলাম
ভাৰতীয় জাতীয় কংগ্ৰেছ

১৯৬২
মৌলৱী মহম্মদ ইদ্ৰিছ
ভাৰতীয় জাতীয় কংগ্ৰেছ

১৯৬৭
জে. আহমেদ
স্বতন্ত্ৰ প্ৰাৰ্থী

১৯৭২
আব্দুল হুছেইন মিৰ
স্বতন্ত্ৰ পাৰ্টী

১৯৭৮
মহম্মদ জহিৰুল ইছলাম
স্বতন্ত্ৰ প্ৰাৰ্থী

১৯৮৩
আবু নাছাৰ ওৱাহিদ
ভাৰতীয় জাতীয় কংগ্ৰেছ

১৯৮৫
শ্বাহিদুল ইছলাম
স্বতন্ত্ৰ প্ৰাৰ্থী

১৯৯১
মুজাহিদুল ইছলাম
ভাৰতীয় জাতীয় কংগ্ৰেছ

১৯৯৬
মুজাহিদুল ইছলাম
অসম গণ পৰিষদ

২০০১
ইদ্ৰিছ আলী
ভাৰতীয় জাতীয় কংগ্ৰেছ

২০০৬
মুবাৰক আলী চহৰীয়া
সৰ্বভাৰতীয় ডেম’ক্ৰেটিক ফ্ৰণ্ট

২০১১
আমিনুল ইছলাম
সৰ্বভাৰতীয় ডেম’ক্ৰেটিক ফ্ৰণ্ট

২০১৬

২০২১

২০২৬
মেহবুব মুক্তাৰ
ৰাইজৰ দল

নিৰ্বাচনী ফলাফল

২০২৬ চনৰ বিধানসভা নিৰ্বাচন

২০২৬ চনৰ অসম বিধানসভা নিৰ্বাচনত ৰাইজৰ দলৰ প্ৰাৰ্থী মেহবুব মুক্তাৰে বিজয় সাব্যস্ত কৰি ধিং সমষ্টিৰ নতুন বিধায়ক হিচাপে নিৰ্বাচিত হয়।

২০২১ চনৰ বিধানসভা নিৰ্বাচন

২০২১ চনৰ অসম বিধানসভা নিৰ্বাচনত ধিং সমষ্টিৰ ফলাফল তলত দিয়া ধৰণৰ আছিল:

২০১৬ চনৰ বিধানসভা নিৰ্বাচন

২০১৬ চনৰ নিৰ্বাচনৰ বিতং ফলাফল তলত উল্লেখ কৰা হ’ল:

লগতে চাওক

নগাঁও জিলা
অসম বিধানসভাৰ সমষ্টিসমূহৰ তালিকা

তথ্যসূত্ৰ

শ্ৰেণী:নগাঁও জিলা
শ্ৰেণী:অসমৰ বিধানসভা সমষ্টি
উৎপল দাস

উৎপল দাস (ইংৰাজী: Utpal Das) অসমীয়া চলচ্চিত্ৰ জগতৰ এজন জনপ্ৰিয় অভিনেতা৷ তেখেতে বৰ্তমানলৈ বহুকেইখন অসমীয়া ভাষাৰ চলচ্চিত্ৰ, চুটি ছবি আৰু ধাৰাবাহিকত অভিনয় কৰিছে।

অভিনীত অসমীয়া চলচ্চিত্ৰ

বৰ্ষ চলচ্চিত্ৰ চৰিত্ৰ পৰিচালক টোকা
২০০৮ ধন কুবেৰৰ ধন ধীৰাজ কাশ্যপ
২০১১ ৰামধেনু মুনিন বৰুৱা
২০১১ জানমনি ৰাজেশ ভূঞা
২০১২ ৰ’দ্ গৌতম বৰুৱা
২০১২ বৰলাৰ ঘৰ মধুকৃষ্ণ মানি চি. কাপেন দ্বিভাষিক চলচ্চিত্ৰ (অসমীয়া-বাংলা )
২০১৩ দুৰ্জন মৌপ্ৰাণ শৰ্মা
২০১৬ দূৰদৰ্শন...এটি যন্ত্ৰ ৰাজেশ ভূঞা
২০১৭ কোঁৱৰপুৰৰ কোঁৱৰ ৰাজেশ ভূঞা
২০১৮ দ্য আণ্ডাৰৱ'ৰ্ল্ড ৰাজেশ যশপাল

অভিনীত অসমীয়া ভিচিডি

ৰিঙা ৰিঙা মন
জানমনি ১
জানমনি ২
পুৰ্ণিমা ১
পুৰ্ণিমা ২
উৰণীয়া মন
জোনাকী মন
সোণাৰুৰ হালধীয়া হাঁহি
চিন্তামনি
অলকানন্দা
ফাগুণী
চানেকী

টিভি ধাৰাবাহিক

চলচ্চিত্ৰ আৰু ভিচিডিত অভিনয় কৰাৰ বাদেও তেখেতে টিভি ধাৰাবাহিকতো অভিনয় কৰি আহিছে, তাৰে মাজৰ জনপ্ৰিয় ছিৰিয়েল দুখনমান হ’ল:-
অনুৰাধা , ৰং যোগে সম্প্ৰচাৰিত।
তুমি দুচকুত কাজল ল’লে, ৰং যোগে সম্প্ৰচাৰিত।
বিন্দাছ, ৰং যোগে সম্প্ৰচাৰিত।
মৰমৰ অনুৰাধা, ৰেঙণি যোগে সম্প্ৰচাৰিত।

তথ্য সংগ্ৰহ

শ্ৰেণী:অসমীয়া অভিনেতা
শ্ৰেণী:জীৱিত ব্যক্তি
জানকী অম্মল (উদ্ভিদ বিজ্ঞানী)

জানকী অম্মল (৪ নৱেম্বৰ ১৯৮৭- ৭ ফেব্ৰুৱাৰী ১৯৮৪) এগৰাকী ভাৰতীয় উদ্ভিদবিজ্ঞানী আছিল।

প্ৰাৰম্ভিক জীৱন

জানকী অম্মলে ১৮৯৭ চনৰ, ৪ নৱেম্বৰত কেৰালাৰ থলসেৰিত জন্মগ্ৰহন কৰে। তেওঁৰ দেউতাক দেওৱান বাহাদুৰ এডভালথ কাক্কট কৃষ্ণন, মাদ্ৰাজ প্ৰেসিডেন্সিৰ উপ-বিচাৰক আছিল। তেখেতৰ মাতৃ, দেবী (১৮৬৪-১৯৪১) আছিল জন চাইল্ড হ্যানিংটন আৰু কুঞ্চি কুড়ুম্বিৰ অবৈধ কন্যা।তেওঁৰ ছয়জন ভাই-ককাই আৰু পাঁচ গৰাকী বাই-ভনী আছিল। তেওঁলোকৰ পৰিয়ালত পৰিয়ালৰ কন্যা সকলক বৌদ্ধিক চৰ্চা, বিশেষকৈ ললিতকলা চৰ্চাত উৎসাহ দিয়া হৈছিল। কিন্তু অম্মলে বিষয় হিচাপে উদ্ভিদবিজ্ঞানহে বাছি লয় তেল্লিচেৰীৰ স্কুলত পঢ়া-শুনা সাং কৰি জানকী মাদ্ৰাজলৈ গুচি গৈছিল। তাতেই কুইন মেৰি কলেজৰ পৰা স্নাতক ডিগ্ৰি অৰ্জন কৰে আৰু ১৯২১ চনত প্ৰেসিডেন্সি কলেজৰ পৰা উদ্ভিদবিজ্ঞানত সাম্মানিয় স্নাতক ডিগ্ৰি লাভ কৰে। প্ৰেসিডেন্সি কলেজৰ শিক্ষকসকলৰ অনুপ্ৰেৰণাত, জীবকোষ-সুপ্ৰজননবিদ্যাৰ প্ৰতি তেওঁৰ অপাৰ কৌতূহল সৃষ্টি হৈছিল।

পেচা

জানকী অম্মল চেন্নাইৰ মহিলাৰ ক্ৰিশ্চান কলেজত শিক্ষকতা আৰম্ভ কৰিছিল। সেইসময়ত তেওঁ বাৰ বাৰকৈ ছাত্ৰীবৃত্তি পায় মাৰ্কিন যুক্তৰাষ্ট্ৰৰ মিশিগান বিশ্ববিদ্যালয়ৰ অচিৰ প্ৰবাসত আছিল। তাত তেওঁ ১৯২৫ চনত তেওঁৰ স্নাতকোত্তৰ ডিগ্ৰী লাভ কৰে। ভাৰতলৈ ঘূৰি অহাৰ পিছত তেওঁ উইমেনস খ্ৰিস্টান কলেজেলৈ পঢ়ুৱাবলৈ যায়। ১৯৩১ চনত তেওঁ পুনৰ মিশিগানলৈ যায় আৰু ডক্টৰ অফ সায়েন্স সম্পন্ন কৰে।

পুৰস্কাৰ আৰু সন্মান

আম্মল ১৯৩৫ চনৰ ভাৰতীয় বিজ্ঞান একাডেমিৰ আৰু ১৯৫৭ চনত ইন্ডিয়ান ন্যাশনাল সায়েন্স একাডেমিৰ ফেলো নিৰ্বাচিত হয়। ১৯৫৬ চনত বোটানি আৰু সাইটিজেনটিক্সৰ অবদানৰ স্বীকৃতিস্বৰূপে মিশিগান বিশ্ববিদ্যালয়ে তেওঁক সম্মানসূচক এল এল ডি প্ৰদান কৰি কয় যে: "শ্ৰমসাধ্য তথা নিৰ্ভুল পৰ্যবেক্ষণ কৰাৰ ক্ষমতাৰ দ্বাৰা ধন্য, তেওঁ তথা তেওঁৰ ধৈৰ্য,একনিষ্ঠতা আৰু নিবেদন বৈজ্ঞানিক কৰ্মীসকলৰ মাজত আদৰ্শ স্বৰূপ হৈ ৰ'ব।" ১৯৭৭ চনত ভাৰত চৰকাৰে তেওঁ সন্মানীয় পদ্মশ্ৰী উপাধি প্ৰদান কৰে। ২০০০ চনত ভাৰত চৰকাৰৰ পৰিবেশ তথা বন মন্ত্ৰণালয়ে তেওঁৰ নামত শ্ৰেণীবিন্যাস বিদ্যাৰ জাতীয় পুৰস্কাৰ আৰম্ভ কৰে।

জানকী অম্মল জাতীয় পুৰস্কাৰ

শ্ৰেণীবিন্যাস বিদ্যাত বিশেষ পাৰদৰ্শিতা দেখুওৱা তথা এই ক্ষেত্ৰত নতুন ছাত্ৰ আৰু পণ্ডিতক এই ক্ষেত্ৰত কাম কৰিবৰ বাবে উৎসাহিত কৰিবৰ হেতু ভাৰত চৰকাৰে ১৯৯৯চনত জানকী অম্মল বঁটা ঘোষণা কৰে। উদ্ভিদ বিজ্ঞান আৰু প্ৰাণীবিজ্ঞানৰ শ্ৰেণীবিন্যাসত অসমান্য অৱদানৰ বাবে দুটি জাতীয় পুৰস্কাৰ ক্ৰমে 'উদ্ভিদ বিজ্ঞানৰ ই.কে জানকী অম্মল জাতীয় পুৰস্কাৰ' আৰু 'প্ৰাণীবিজ্ঞানৰ ই.কে জানকী অম্মল জাতীয় পুৰস্কাৰ' প্ৰদান কৰা হয়।

জানকী অম্মল বৃত্তি

জন ইন্স চেণ্টাৰে জানকী অম্মলৰ নামত উন্নয়নশীল ৰাষ্ট্ৰ সমূহৰ PhDৰ ছাত্ৰ সকললৈ বৃত্তি প্ৰদান কৰে।

তথ্য সূত্ৰ

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় বিজ্ঞানী
শ্ৰেণী:পদ্মশ্ৰী বঁটা বিজয়ী
শ্ৰেণী:বিংশ শতিকাৰ ভাৰতীয় মহিলা বিজ্ঞানী